30. 6. 83 De Europæiske Fællesskabers Tidende Nr. L 173/5 KOMMISSIONENS FORORDNING (EØF) Nr. 1984/83 af 22. juni 1983 om anvendelse af traktatens artikel 85, stk. 3, på kategorier af eksklusive købsaftaler KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning — nr. 19/65/EØF af 2. marts 1965 om anvendelse af be- stemmelserne i traktatens artikel 85, stk. 3, på kate- gorier af aftaler og samordnet praksis (?), senest ændret ved akten vedrørende Grækenlands tiltræ- delse, særlig til artikel 1, efter offentliggørelse af udkastet til forordning (?), efter høring af Det rådgivende Udvalg for Kartel- og Monopolspørgsmål, og ud fra følgende betragtninger: (1) Kommissionen kan i henhold til forordning nr. . 19/65/EØF ved forordning anvende traktatens artikel 85, stk. 3, på bestemte af artikel 85, stk. 1, omfattede kategorier af tosidede eksklusive købsaftaler, som indgås med henblik på videre- salg af varer, samt på tilsvarende former for samordnet praksis; (2) på grundlag af erfaringerne kan der opstilles tre kategorier af aftaler og samordnet praksis, for hvilke betingelserne i artikel 85, stk. 3, normalt kan anses for at være opfyldt; den første kate- gori omfatter eksklusive købsaftaler, der er indgået for kortere eller længere perioder, sådan som de forekommer inden for alle erhvervs- grene; de to øvrige kategorier vedrører lang- fristede eksklusive købsaftaler, indgået med henblik på videresalg af øl i restauranter eller af olieprodukter fra tankstationer; (3) eksklusive købsaftaler af den i denne forordning beskrevne art kan være omfattet af forbudet i traktatens artikel 85, stk. 1; dette gælder normalt for aftaler, der indgås mellem virksom- heder i forskellige medlemsstater; aftaler, hvori (1) EFT nr. 36 af 6. 3. 1965, s. 533/65. (?) EFT nr. C 172 af 10. 7. 1982, s. 7.  udelukkende deltager virksomheder fra én (4) (5) (6) medlemsstat, og som vedrører videresalg af varer inden for denne medlemsstat, kan også være omfattet af forbudet, når de er led i en række ensartede aftaler, der i fællesskab er egnede til at påvirke handelen mellem medlemsstater; det er ikke nødvendigt fra de beskrevne katego- rier udtrykkeligt at undtage de aftaler, som ikke falder ind under bestemmelserne i traktatens artikel 85, stk. 1; de i denne forordning omhandlede eksklusive købsaftaler medfører i almindelighed en forbed- ring af distributionen; de gør det muligt for leverandøren at planlægge afsætningen af sine varer mere nøjagtigt og i længere tid i forvejen, og de sikrer videreforhandleren en regelmæssig dækning af hans behov i aftaleperioden; de deltagende virksomheder opnår derved mulighed for at begrænse risikoen for markedssvingninger og for at nedbringe salgsomkostningerne; sådanne aftaler letter endvidere markedsføringen af en vare og medfører en intensiv bearbejdning af markedet, fordi leverandøren som modydelse for videreforhandlérens eksklysive købspligt som regel forpligter sig til med egne ydelser at bidrage til en forbedring af salgsnettets struktur, kvaliteten af ydelser i forbindelse med salget eller til fremme af salget; sådanne aftaler stimu- lerer således konkurrencen mellem forskellige fabrikanters varer; en sådan ordning med flere videreforhandlere, der har påtaget sig eksklusive købsforpligtelser, og tillige har overtaget de salgsfremmende foranstaltninger, kundeservice og lagerhold, er ofte det mest effektive middel, tit endog det eneste, for en fabrikant til at trænge ind på et marked og dér konkurrere med andre fabrikanter; det sidste gælder især for små og mellemstore virksomheder; det skal fortsat være overladt til aftaleparterne, om og i givet fald i hvilket omfang de i deres aftale vil optage afsætningsfremmende forpligtelser;